Document ID: /roh_data/filtered/fineweb-2-filterrobots_roh.jsonl.gz/27791

La branscha d’uras senta ferm las consequenzas da la pandemia da corona. La svieuta dal concern d’uras Swatch è crudà ensemen l’emprim semester da quest onn per 43% sin 2,2 milliardas francs. Quai ha communitgà il concern cun sedia a Bienna. Per part sajan fin ad 80% da tut ils chanals da vendita stads serrads ed er il ferm franc svizzer haja smatgà sin la svieuta, ha accentuà Swatch.
Sut il stritg resulta ina perdita da 308 milliuns francs. Quai suenter in gudogn da 415 milliuns francs l’onn passà.
Tuttina quinta Swatch cun in ferm segund semester ed in resultat positiv per l’entir onn da fatschenta.